สรุปกิจกรรมประชุมสรุปการดำเนินงานการพัฒนากองทุนท้องถิ่นสู่การลดปัจจัยเสี่ยงในกลุ่มมัธยมต้น

วันที่ 22-23 พฤษภาคม 2562

ณ ศูนย์ปฏิบัติธรรมห้วยเขาแก้ว อ.เมือง จ.นครศรีธรรมราช

เป้าหมายโครงการ : กองทุนท้องถิ่นและภาคีเครือข่ายมีศักยภาพด้านการลดปัจจัยเสี่ยง

วัตถุประสงค์โครงการ

1. เพื่อสรุปผลการดำเนินงานโครงการและกำหนดแนวทางการดำเนินต่อไป

รายละเอียดกิจกรรมตามแผน

* ประสานงานกับท้องถิ่นเพื่อเชิญผู้เกี่ยวข้อง
* ประสานคณะทำงานสนับสนุนกองทุนหลักประกันสุขภาพ
* เตรียมเอกสารข้อมูลด้านการรายงานผลดำเนินการ
* ดำเนินการกิจกรรม
* สรุปผลการประชุม

จำนวนกลุ่มเป้าหมายเชิงปริมาณ

* จำนวน 50 คน

รายละเอียดกลุ่มเป้าหมายที่ตั้งไว้ตามแผนงาน

* ผู้แทนหรือผู้รับผิดชอบงานกองทุนท้องถิ่น 7 ท้องถิ่น
* ผู้แทนคณะกรรมการกองทุนท้องถิ่น 7 ชุด
* กลุ่ม/ชมรม/องค์กร ในชุมชนจาก 7 กองทุน
* คณะทำงานโครงการ
* คณะทำงานจากสำนักงานสาธารณสุขอำเภอเมือง

ผลผลิต/ผลลัพธ์ที่ตั้งไว้

* ผู้เกี่ยวข้องมีความเข้าใจในการดำเนินงานมาทั้งหมดของโครงการและกำหนดแนวทางการขับเคลื่อนในช่วงต่อไป
* เกิดการสรุปบทเรียน ปัญหาอุปสรรค์ และข้อค้นพบ
* เกิดการสรุปในเชิงยุทธศาสตร์ของโครงการ และแนวปฏิบัติอย่างเป็นรูปธรรม

|  |  |  |
| --- | --- | --- |
| วัตถุประสงค์ | กิจกรรม | ผลลัพธ์ |
| 1. เพื่อพัฒนาศักยภาพบุคลากรที่ดำเนินงานด้านปัจจัยเสี่ยง | 1. กิจกรรมพบปะผู้มีส่วนได้ ส่วนเสีย จำนวน 12 ครั้ง | * เกิดคณะทำงานโครงการจาก 6 ภาคส่วน * เกิดการทำแผนปฏิบัติการร่วมกัน * เกิดการบูรณาการงานในระดับหน่วยงาน/องค์กร * เกิดพื้นที่ปฏิบัติการนำร่องในโรงเรียนมัธยม |
| 2. เพื่อพัฒนาศักยภาพระบบสุขภาพในพื้นที่ให้มีการดำเนินงานอย่างมีประสิทธิภาพ | 1. กิจกรรมพัฒนาศักยภาพ จำนวน 1 ครั้ง  2. กิจกรรมพัฒนาข้อมูล 3 ครั้ง  3. กิจกรรมนำเสนอเชิงนโยบายต่อ พชอ.เมืองนครศรีฯ จำนวน 1 ครั้ง  4. สร้างความเข้าใจร่วมกองทุนท้องถิ่น จำนวน 2 ครั้ง | * เกิดแกนนำเยาวชนที่มีทักษะด้านการลดปัจจัยเสี่ยง * เกิดข้อเสนอเชิงนโยบายระดับจังหวัด * เกิดข้อมูลด้านปัจจัยเสี่ยงในจังหวัดนครศรีฯ * เกิดแนวทางการบูรณาการกับประเด็นอุบัติเหตุ/NCD กับ พชอ.เมืองนครศรีฯ * เกิดโครงการนำร่องใน 6 ตำบล * ลดความกังวลด้านการใช้งบประมาณกองทุนท้องถิ่นฯ |
| 3. เพื่อพัฒนาศักยภาพด้านงานวิชาการที่เกี่ยวข้องกับระบบสุขภาพในพื้นที่ | 1. กิจกรรมสำรวจข้อมูล/งานวิจัย จำนวน 2 ชิ้น  2. กิจกรรมสรุปและพัฒนาองค์ความรู้ จำนวน 1 ครั้ง | * เกิดงานวิจัยด้านปัจจัยที่มีผลต่อการดื่ม เสพ ของเด็กมัธยมต้น 2 งาน โดยมหาวิทยาลัยวลัยลักษณ์ |
| 4. เพื่อหนุนเสริมกระบวนการทำงานให้ดำเนินงานอย่างมีประสิทธิภาพ | 1. กิจกรรมประชุมแกนประสาน จำนวน 3 ครั้ง  2. รายงานผลต่อ ศวสต. ตลอดโครงการ | * เกิดการหนุนเสริมเพื่อยกระดับความสามารถให้กับเจ้าหน้าที่กองทุนฯด้านการพัฒนาโครงการ * เกิดการปรับโครงการเพื่อให้สอดคล้องกับสถานการณ์ในพื้นที่ * เกิดยุทธศาสตร์การลดปัจจัยเสี่ยงในกลุ่มมัธยมต้น |

ประเด็นที่ 2 : ปัญหาอุปสรรค์และแนวทางแก้ไข

* กรณีความกังวลของเจ้าหน้าที่ที่รับผิดชอบกองทุนท้องถิ่นเรื่องการตรวจสอบการใช้งบประมาณโดย สตง. ต้องมีการประสานงานให้ สปสช.เขต 11 ได้ลงมาสร้างความเข้าใจที่ถูกต้อง
* กรณีการติดขัดเชิงนโยบายจากผู้บริหารท้องถิ่น ทางโครงการและผู้เกี่ยวข้องควรมีการสร้างความเข้าใจกับผู้บริหารท้องถิ่นนั้นๆก่อนที่จะทำงานร่วมกับเจ้าหน้าที่
* การเสนอเพื่อเป็นนโยบายระดับ พชอ. ต้องพัฒนาให้เป็นเชิงบูรณาการกับประเด็นอื่นๆ เพื่อสร้างน้ำหนักให้ประเด็นปัจจัยเสี่ยง เช่น ประเด็นอุบัติเหตุ NCD เป็นต้น